EHS-wintersport goed op dreef - Mpumalanga Schools that Rock
EHS-wintersport goed op dreef
10 Mar 2020 | Ermelo Hoërskool, Schools, Sports | 0 |
Hoërskool Ermelo het op Saterdag, 7 Maart, in die Laeveld kragte gemeet teen Curro Nelspruit. EHS se spanne het uitsonderlik presteer in die hitte en ware Errie-deursettingsvermoë getoon.
Al die dogters-hokkiespanne het die dag as wenners geëindig. Aanskoulike samespel, vertroue in mekaar en Errie-guts het gemaak dat die Erries uitgestaan het op die astro. Die uitslae is soos volg:
Die A/14A-span wen 1 – 0
o/15A-span wen 9 – 0
o/16A- wen 12 – 0
die eerstespan wen 13 – 0
Die netbalspanne stap ook almal as oorwinnaars van die bane af:
o/14A-span wen 16 – 8
o/14B-span wen 20 – 3
o/15A-span wen 23 – 22
o/15B-span wen 19 – 7
o/16A-span wen 18 – 3
o/16B-span wen 23 – 2
die tweedespan wen 20 – 4 en
die eerstespan wen met ‘n uitsonderlike 42 – 21.
EHS se rugbyspanne het ook goed gevaar en die seuns het prag-rugby gespeel.
Die o/14A-span wen met 17 – 12. Die puntemakers is Andries van Niekerk met twee drieë en Carel Jacobsz met een drie. Christiaan Horn het een drie verdoel.
Die o/15A-span verloor ongelukkig met 12 – 42. Hier druk Zulu Zimele en Maritz Hancke elk ‘n drie en Madini Bafana verdoel een drie.
Die o/16A-span wen met 36-24. Tiaan Grobler druk drie drieë, Msizi Hlophe druk twee en CJ van Huyssteen druk een drie. Marius Nel verdoel drie drieë.
EHS se tweedespan wen 34-0. Die drieë word gedruk deur Sihle Nkambule met drie drieë, Linda Ndlovu met twee drieë en Bongumusa Mahlangu met een drie. Gunther Badenhorst en Andre Dale Groenewald verdoel elk een drie.
Hoërskool Ermelo se eerstespan wen met 24-19. Arend Fourie druk twee drieë vir die span, terwyl Chad Coetzee en Thamsanqa Nyantsumbe elk een drie druk. Laasgenoemde skop ook twee doelskoppe oor!
Baie geluk aan elke Errie vir die oorwinnings. Julle maak die Erries trots!
PreviousEHS o/14A-netbalspan bedank borg
NextHoërskool Ermelo presteer by Mpumalanga-streekjeugskou
ATKV Toneelslypskool aangebied by EHS: groot sukses!
Nelspruit se O/15-sewesrugbyspan tree uit as provinsiale wenners
Errie-skuts doen dit weer